《西成桥大火泊胥门舟次作》
清代·姚燮

结阛殄天物，屋气早灰死。白日闻鸺鹠，鬼瞰匪今始。

冥怒无能闻，速亡直弹指。漫矜厌禳虔，例已费钱纸。

祝融骑两龙，拉弦落欃矢。毒雾生巉岩，照耀百里紫。

如决瓠子河，人力塞难止。烂地焦牛毛，魂魄不可理。

道旁惨哭人，其心昨皆喜。小劫开大祥，积习赖摧靡。

嗟尔殃所及，鲢群岂无鲤。存此无愧心，尚堪挽琐尾。

趋避计犹末，剥复有庸理。哀悯成此诗，敢为袖手悱。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。